«Өзін –өзі тану» пәні рухани азық болар зайырлы пән.

Елбасы Н.Ә.Назарбаевтың 2017 жылғы сәуір айындағы «Болашаққа бағдар: рухани жаңғыру» мақаласы дер кезінде дұрыс бағытта орын алған басылым болды. Мемлекеттің неше мың жылдық ғұмыры болса да артқа көз тастағанда, көңіл толарлық тарихы болмаса оның бәрі бекер болғаны. Бүгінгі көтеріліп отырған рухани жаңғыру мәселесі осыдан бір ғасырдай уақыт бұрын қазақ зиялыларының «Адам болам десеңіз...» деп меңзеп кеткен бағыттары емес пе. Әр түрлі заман сынағында жүріп жан сақтауды басты мақсат еткен қазақ елі оған аса көңіл бөле алмаған сияқты. Тәуелсіз ел болып етек жеңімізді жинаған бүгінгі күні руханилыққа мойын бұрып, дұрыс бағытқа бет алдық деп ойлаймын. Өйткені қанша жеттім, толдыс дегенмен ішкі жан дүниенің тазалығы болмаса, адамгершілік пен имандақ болмаса ол нағыз қуыскеуделік. Мемлекеттің даму жолындағы Елбасы мақаласындағы атап көрсетілген бағыттар бүгінгі күні сусаған тамырға құйған сумен тең. Соның бірі гуманитарлық білімнің барлық бағыттары бойынша әлемдегі ең үздік 100 оқулықты қазақ тіліне аударып, жастарға дүние жүзіндегі таңдаулы үлгілердің негізінде білім алуға мүмкіндік жасайтын «Жаңа гуманитарлық білім. Қазақ тіліндегі 100 жаңа оқулық» жобасы. Жастарымыз, әсіресе студенттер үшін бұл таптырмас қазына болар еді. Ал туған жеріне, өзі өсіп-өнген жеріне көмек жасауға талпынған азаматтарды қолдау және оларды ынталандыру жұмыстарын іске асыратын «Туған жер» бағдарламасы жастар мен оқушылардың патриоттық жетекшісі болмақ. Бүгінгі білім беру үрдісінде де оқытумен қатар патриоттық тәрбиеге басым көңіл бөлінген. Мектебімізде батыр атамыз М. Ғабдуллин атындағы өлкетану бұрышы жұмыс істейді. Мектепке келген қонақтар мен мектеп оқушыларын өлкетану бұрышындағы құжаттармен таныстырып, ақпарат береміз. Жақында ғана күзгі демалыс күндерінде Зерендінің №1;2;3 мектеп оқушылары экскурсиялық сапармен келіп, өлкетану бұрышының жұмысымен танысып кетті. Біз қашанда кез келген келушілерді құшақ жая қарсы алып, қолда бар мағлұматтармен бөлісуге дайынбыз. Келесі жоба «Мәдени-географиялық белдеу» жобасын да еліміздегі тарихи-мәдени ескерткіштерді жаңғырту, сақтау, дамыту, халыққа таныту, оларды насихаттау, тарихын жете зерделеу қарастырылған. Жеткіншек ұрпақтың ел тарихын терең білуіне бұл жобаның қосары мол. Ал тарихын білмеген адамның болашағы бұлыңғыр.

 Мәдени жауһарларымызды әлемге танытудың жаңа тәсілдері қарастырылатын «Жаһандағы заманауи қазақстандық мәдениет» жобасының да маңызы ерекше. Өйткені дамығын елдер қатарына қосылуды мақсат еткен елдің мәдениеті үлгі боларлықтай болуы шарт. «Қазақстандағы 100 жаңа есім» жобасының маңызы Қазақстанның тәуелсіздік жылдарындағы дамуына белсене атсалысқан, әртүрлі салада өз кәсібі арқылы табысқа жеткен, еліміздің әр өңірінде тұратын түрлі жастағы, сан алуан этнос өкілдерінің тарихын жариялауда. Осы жоба арқылы жан-жағындағыларғы жақсылық жасаудан танбайтын жандарды дәріптеу және басқаларға үлгі ету іске асады. Осы бағдарламаларды іске асыру оқыту үдерісіндегі рухани адамгершілік тәрбиені пән сабақтарына кіріктіру бағдарламасымен астарлас жүрсе нұр үстіне нұр болары анық. Аталмыш бағдарламаның қолға алынуына байланыста Пухальск негізгі мектебі де «өзін-өзі тану» рухани адамгершілік бағдарламасы бойынша бейіндік мектептер қатарына қосылды. Біз үшін бұл үлкен жауапкершілік. Өйткені алдымызда қоғамға үлгі бола отырып жетекші жобаларды іске асыру міндеті тұр. Осыған орай мектеп жұмысының жоспарына өзгертулер енгізіліп, оқу мен тәрбие беруде рухани адамгершілікке жүгіну арқылы оқушының жан дүниесі мен сана сезімін ізгілендіру жұмыстары қолға алынды. Мектепте жұмыс істейтін әдістемелік бірлестіктер қатары «Өзін –өзі тану» әдістемелік бірлестігімен толықты. Бұл пән рухани азық болар зайырлы пән. 30 жылдық жұмыс өтілі бар Алеева Найля Зарифовна бүгінгі күні Алматы қаласында осы салада біліктілігін арттыруды. Жақында ғана ол мұғалімдер ұжымына және ата-аналарға семинарлар өткізді. Бұл семинардың тиімділігі соншалық, ата-аналар осындай семинарлардың жиі өткізілуін өтінді. Біз осыдан оқушылармен қатар, мұғалімдер және ата-аналарға да рухани cусындаудың маңызды екендігін ұғындық. 2018 жылдың көктем айларынан бастап Алеева Найля Зарифовнаның авторлығымен «Өзім еккен ағашпен бірге өсемін» атты акциясы бастау алады. Онда жыл сайын бірінші сынып оқушылары ағаш егіп, мектеп бітіргенше өздері қамқорлық жасап өсіреді. Бұған ауыл әкімшілігі арнайы жер беруге келісті. Бұл шара қоршаған ортаны сақтау үшін таптырмас шара. Көгалдандыру арқылы біз тек адамдардың ғана емес бүкіл ғаламшардың өмірін ұлғайта аламыз. Осындай игі шаралар адам бойындағы адалдық, адамгершілік, шынайылық сияқты рухани құндылықтарды дамытуға септігін тигізеді. Ал рухани құндылықтар сана сезіміңе азық болар ең маңызды иммунитет екенін ұмытпа.Ұлт үміті- ұрпақта.

Пухальск негізгі мектебінің тарих және география пән мұғалімі

Надирова Санжан Ибраевна.